cyanic-selkie/wikianc huggingface dataset:
พล พต
ความขัดแย้งกับเวียดนาม
นักสังคมนิยมกัมพูชาก่อกบฏในเดือนพฤษภาคม พ.ศ. 2521 ทหารของพล พตไม่สามารถปราบปรามได้อย่างรวดเร็ว ในวันที่ 10 พฤษภาคม สถานีวิทยุของพล พตออกอากาศว่าต้องกำจัดชาวเวียดนาม 50 ล้านคน และต้องแยกแยกความบริสุทธิ์ของชาวกัมพูชาภาคตะวันออก 1.5 ล้านคน ที่ร่างกายเป็นเขมรแต่จิตใจเป็นเวียดนาม ประชาชนอย่างน้อย 1 แสนคนถูกประหารชีวิตภายใน 6 เดือน ในช่วงปลายปีนั้น เวียดนามได้รุกรานกัมพูชาเพื่อล้มล้างรัฐบาลของกัมพูชา ซึ่งเวียดนามถือว่าเป็นการป้องกันตนเอง ฝ่ายเขมรแดงพ่ายแพ้ กลุ่มของพล พตเคลื่อนย้ายมายังแนวชายแดนไทย ในเดือนมกราคม พ.ศ. 2522 เวียดนามจัดตั้งรัฐบาลใหม่ นำโดยฝ่ายต่อต้านเขมรแดงคือ เฮง สำริน พล พตจัดตั้งกลุ่มของตนเองขึ้นมาใหม่ที่แนวชายแดนไทย กองทัพไทยเขมรแดงเป็นกันชนเพื่อให้ทหารเวียดนามอยู่ห่างจากชายแดนไทย และยังมีรายได้ในการขนส่งอาวุธจากจีนไปให้เขมรแดง พล พตจัดตั้งกองทัพใหม่ทางตะวันตกของกัมพูชาโดยได้รับการสนับสนุนจากสาธารณรัฐประชาชนจีน โดยสนับสนุนทั้งการเงินและการทหารตั้งแต่ พ.ศ. 2522 พล พตอาศัยในเขตพนมมาลัย เขาได้ให้สัมภาษณ์เมื่อราว พ.ศ. 2523 ประณามฝ่ายต่อต้านเขาว่าเป็นหุ่นเชิดของเวียดนาม
ใน พ.ศ. 2529 พล พตไปปักกิ่งเพื่อรักษามะเร็งจนถึง พ.ศ. 2531 ใน พ.ศ. 2532 เวียดนามถอนทหารออกจากกัมพูชา เขมรแดงจัดตั้งพื้นที่ขึ้นใหม่ทางตะวันตกของกัมพูชาใกล้ชายแดนไทย พล พตเดินทางกลับมาถึงกัมพูชา ในปี พ.ศ. 2534 กลุ่มต่าง ๆ ในเขมรลงนามสันติภาพขอให้มีการเลือกตั้งที่กำกับโดยสหประชาชาติ แต่แล้วเขมรแดงก็ปฏิเสธผลการเลือกตั้งที่จะได้รัฐบาลผสมในปี พ.ศ. 2535 แม้ว่าจะเสียกำลังพลไปจำนวนมากแล้วก็ตาม และยังคงต่อสู้กับรัฐบาลใหม่ การต่อสู้ดำเนินต่อไปถึง พ.ศ. 2539 รัฐบาลมีนโยบายที่จะเจรจากับกลุ่มเขมรแดงเพื่อยุติการสู้รบ พล พตสั่งประหารชีวิตซอน เซนพร้อมกับสมาชิกในครอบครัวเมื่อ 10 มิถุนายน พ.ศ. 2540 เนื่องจากพยายามเจรจากับฝ่ายรัฐบาล แม้ว่าเขาจะปฏิเสธในภายหลังว่าไม่ได้สั่ง เขาเคลื่อนย้ายขึ้นเหนือแต่ถูกตา มก จับตัวได้เมื่อ 19 มิถุนายน พ.ศ. 2540 ในเดือนกรกฎาคม เขาถูกตัดสินให้กักขังไว้ในบ้านด้วยข้อหาฆาตกรรมซอน เซน
ชีวิตครอบครัว
ชีวิตครอบครัวของพล พต แต่งงานครั้งแรกกับ เคียว ปนเนียรี พี่สาวของเขียว ธีริทธ์ ภรรยาของเอียง สารี ทั้งคู่ไม่มีบุตรด้วยกัน และหย่าขาดจากกัน หลังจากเขมรแดงหมดอำนาจ เพราะภรรยามีอาการทางจิต ซึ่งต่อมา เธอเสียชีวิตเมื่อ พ.ศ. 2536 ปลโปต แต่งงานใหม่กับเมีย ซน และมีลูกสาว 1 คนชื่อ ซอ พัดชาตา หรือชื่อเดิมคือสิตา ซึ่งตั้งชื่อตามนางสีดาในวรรณคดีเรื่องเรียมเกอร์หรือรามเกียรติ์ เกิดเมื่อ พ.ศ. 2529
วาระสุดท้ายแห่งชีวิต
คืนวันที่ 15 เมษายน พ.ศ. 2541 ก่อนการฉลองครบรอบ 23 ปี การยึดครองพนมเปญของเขมรแดง สถานีวิทยุเสียงแห่งอเมริกาออกอากาศว่า เขมรแดงตกลงใจจะส่งตัวพล พตให้ศาลนานาชาติ ภรรยาของเขาให้การว่า พล พตเสียชีวิตบนเตียงในคืนที่รอการเคลื่อนย้ายไปยังที่อื่น ตา ม็อก กล่าวว่าเขาเสียชีวิตเพราะหัวใจล้มเหลว โดยอธิบายว่า พล พตนั่งรอรถยนต์มารับ แต่รู้สึกเหนื่อย ภรรยาจึงให้เขาไปพักผ่อน เขาจึงไปนอนและเสียชีวิตเมื่อเวลา 22.15 น.
อัลวาร์ อาลโต
ฮูโก อัลวาร์ เฮ็นริก อาลโต (Hugo Alvar Henrik Aalto; 3 กุมภาพันธ์ ค.ศ. 1898 – 11 พฤษภาคม ค.ศ. 1976) เป็นสถาปนิกและนักออกแบบชาวฟินแลนด์ ในบางครั้งเรียกว่า บิดาแห่งสมัยใหม่นิยม ในประเทศแถบสแกนดิเนเวีย ผลงานการออกแบบของเขามีทั้งสถาปัตยกรรม เครื่องเรือน สิ่งทอ และเครื่องแก้ว เขายังเป็นที่รู้จักในการร่วมงานกับครอบครัวตระกูล Ahlström-Gullichsen
พล พต
วาระสุดท้ายแห่งชีวิต
แม้ว่ารัฐบาลจะตั้งข้อสงสัยเกี่ยวกับร่างของเขา แต่ศพก็ถูกเผาไปในวันเสาร์ (18 เมษายน) ที่เมืองอัลลองเวง ในเขตของเขมรแดง มีผู้ตั้งข้อสงสัยเกี่ยวกับการตายของเขา เช่น พล พตอาจฆ่าตัวตายเพราะกลัวว่าตา ม็อกจะส่งตัวเขาให้สหรัฐอเมริกา แต่ตา ม็อก กล่าวว่าไม่มีใครฆ่าพล พต บางแหล่งกล่าวว่าพล พตถูกพวกเดียวกันสังหาร
หลังจากการเสียชีวิตของพล พต เขมรแดงจึงล่มสลายลง สมาชิกบางส่วนประกาศยอมจำนนและถูกจับ
อัลวาร์ อาลโต
อ้างอิง
1898 1976
พนิตพิมพ์ สิทธิพงศ์
พนิตพิมพ์ สิทธิพงศ์ หรือชื่อเดิม ปฏิพร สิทธิพงศ์ เป็นนางสาวไทย ปี พ.ศ. 2545 พิธีกร และผู้ประกาศข่าวโทรทัศน์
ประวัติ
เป็นบุตรคนโตของ ณอคุณ สิทธิพงศ์ ปลัดกระทรวงพลังงาน จบการศึกษาระดับปริญญาตรี คณะเศรษฐศาสตร์ จุฬาลงกรณ์มหาวิทยาลัย (เกียรตินิยมอันดับ 1) และระดับปริญญาโททางด้านเศรษฐศาสตร์ จาก Boston University นอกจาก​ได้รับตำ​แหน่งนางสาว​ไทยประจำปี 2545 ​แล้วได้รับหลายตำ​แหน่ง ​เช่น ขวัญ​ใจช่างภาพสื่อมวลชน ขวัญ​ใจภาค​เหนือ ​และตำ​แหน่งสาวมาดมั่น ต่อมาได้ผันตัวเป็นผู้ประกาศข่าวเศรษฐกิจภาคภาษาอังกฤษ ที่สถานีโทรทัศน์ไอทีวี หรือไทยพีบีเอส ในปัจจุบัน ก่อนเปลี่ยนไปเป็นผู้ประกาศข่าวและพิธีกรรายการ ที่สถานี Money Channel
ได้สมรสกับ วรวิทย์ ชัยลิมปมนตรี กรรมการผู้จัดการธนาคารอาคารสงเคราะห์ เมื่อวันที่ 9 พฤษภาคม พ.ศ. 2555 ณ ห้องโรงแรมพลาซ่า แอทธินี รอยัล เมอริเดียน
เยเรมิ ปิโน
เยเรมิ เฆซุส ปิโน ซานโตส (Yeremi Jesús Pino Santos; เกิด 20 ตุลาคม ค.ศ. 2002) บางครั้งเรียกว่า เยเรมิ เป็นนักฟุตบอลชาวสเปน ปัจจุบันลงเล่นในตำแหน่งกองหน้า ให้กับบิยาร์เรอัล สโมสรในลาลิกา และทีมชาติสเปน
ปิโนเกิดในลัสปัลมัสเดกรันกานาเรีย เขาเข้าร่วมทีมเยาวชนของบิยาร์เรอัล เมื่ออายุ 15 ปี ก่อนถูกพัฒนาขึ้นสู่ทีมชุดใหญ่ และเป็นส่วนหนึ่งของทีมที่ชนะเลิศยูฟ่ายูโรปาลีก ในปี ค.ศ. 2021 รวมถึงการผ่านเข้ารอบรองชนะเลิศยูฟ่าแชมเปียนส์ลีกในปีถัดมา
เขาเริ่มต้นลงเล่นให้กับทีมชาติสเปนชุดใหญ่มาตั้งแต่ ค.ศ. 2021 ในยูฟ่าเนชันส์ลีก รอบสุดท้าย ซึ่งจบลงด้วยการเป็นทีมรองชนะเลิศ เขายังเป็นตัวแทนของสเปนในการแข่งขันฟุตบอลโลก 2022 ที่ประเทศกาตาร์
สโมสรอาชีพ
เยเรมิเกิดที่ลัสปัลมัสในแคว้นกานาเรียส เขาเข้าร่วมทีมเยาวชนของอูเด ลัสปัลมัส ในปี ค.ศ. 2014 หลังจากเคยอยู่กับอาเด อูรากัน และบาร์ริโออัตลันติโก ในวันที่ 22 มิถุนายน ค.ศ. 2017 เขาย้ายร่วมทีมบิยาร์เรอัล หลังจากปฏิเสธข้อเสนอจาก
เยเรมิได้รับเลือกให้ลงเล่นกับ (ทีมสำรองระดับที่สองในเตร์เซราดิบิซิออน) ครั้งแรกในวันที่ 24 สิงหาคม ค.ศ. 2019 ซึ่งออกไปเยือนเรกัมบิโอส โกลอง เซเด จากการเปลี่ยนตัวในครึ่งเวลาหลังลงมาแทนเฟร์นันโด นิญโญ เขายังทำประตูที่สามช่วยให้ทีมเอาชนะ 3–0 หลังจากจบฤดูกาล 2019–20 เขาทำสามประตูจากการลงเล่น 20 นัด และได้รับโอกาสให้ไปลงเล่นกับ (ทีมสำรองระดับแรก) ในเซกุนดาดิบิซิออนเบฤดูกาลหน้า
หลังจากใช้เวลาช่วงปรีซีซั่นกับทีมชุดใหญ่ภายใต้การคุมทีมของอูไน เอเมรี เขาได้ลงเล่นกับทีมชุดใหญ่อย่างเป็นทางการในวันที่ 22 ตุลาคม ค.ศ. 2020 ในนัดที่เอาชนะ ซิวาสสปอร์ 5–3 ในรายการยูฟ่ายูโรปาลีก รอบแบ่งกลุ่ม จากการเปลี่ยนตัวลงมาแทนฟร็องซิส กอเกอแล็ง ในนาทีที่ 79 ที่เดลาเซรามิกา ในอีกสามวันถัดมา เขาได้ลงเล่นในลาลิกาเป็นนัดแรก ในนัดเยือนที่เสมอกับกาดิซ 0–0 จากการเปลี่ยนตัวลงมาแทนปาโก อัลกาเซร์ ในช่วง 4 นาทีสุดท้าย เขาทำประตูแรกให้กับเอดำน้ำสีเหลืองได้ในอีก 4 วันถัดมาในนัดที่พบกับคาราบัก ที่บากู หลังเปลี่ยนตัวลงมาแทนปาโก อัลกาเซร์ ในนาทีที่ 74 และทำประตูได้ในอีก 6 นาทีต่อมา ช่วยให้ทีมตีเสมอเป็น 1–1 ก่อนที่สุดท้ายพวกเขาจะแซงเอาชนะ 1–3 ในัวนที่ 12 พฤศจิกายน เขาได้ทำการต่อสัญญาของเขากับบิยาร์เรอัลออกไปจนถึงปี ค.ศ. 2024 ในวันที่ 5 พฤศจิกายน ปีเดียวกัน เขาได้ลงเล่นเป็นตัวจริงให้กับทีมเป็นครั้งแรกในนัดที่พบกับมัคคาบีเทลอาวีฟ และได้ลงเล่นจนจบเกมช่วยให้ทีมเอาชนะไป 4–0 ในวันที่ 22 พฤศจิกายน เขาทำประตูแรกในลาลิกาได้สำเร็จ โดยเกิดขึ้นในเกมเหย้ากับอัตเลติกบิลบาโอ ในนาทีที่ 74 หลังถูกเปลี่ยนตัวลงมาแทนฆวน ฟอยต์ได้เพียง 8 นาที ซึ่งเป็นประตูตีเสมอ 1–1 ทำให้เกมจบลงด้วยผลคะแนนนี้
ในวันที่ 26 พฤษภาคม ค.ศ. 2021 เขาได้ลงเล่นในรอบชิงชนะเลิศของฟุตบอลยูฟ่ายูโรปาลีก ทำให้เขากลายเป็นนักฟุตบอลชาวสเปนที่อายุน้อยที่สุดที่ได้ลงเล่นในรอบชิงชนะเลิศของการแข่งขันฟุตบอลระดับทวีปยุโรป ด้วยวัย 18 ปีกับอีก 218 วัน ทำลายสถิติเดิมของอิเกร์ กาซิยัส ซึ่งลงเล่นในรอบชิงชนะเลิศยูฟ่าแชมเปียนส์ลีกปี ค.ศ. 2000 ด้วยวัย 19 ปี 4 วัน โดยนัดนี้บิยาร์เรอัลต้องพบกับแมนเชสเตอร์ยูไนเต็ด ที่ประเทศโปแลนด์ โดยเขาถูกเปลี่ยนตัวออกในนาทีที่ 77 และถูกแทนที่ด้วยปาโก อัลกาเซร์ ผลจบลงด้วยชัยชนะของบิยาร์เรอัลในช่วงการดวลลูกโทษ 11–10 หลังเสมอกันหลังจบช่วงต่อเวลาพิเศษ 1–1 ทำให้เขากลายเป็นนักเตะที่อายุน้อยที่สุดที่ชนะเลิศการแข่งขันฟุตบอลระดับทวีปยุโรป ทำลายสถิติเดิมของ โรบิน ฟัน แปร์ซี ที่ชนะเลิศยูฟ่าคัพ ฤดูกาล 2001–02
ในวันที่ 27 กุมภาพันธ์ ค.ศ. 2022 เยเรมิ ได้สร้างสถิติในการเป็นนักเตะที่อายุน้อยที่สุดที่ทำแฮต-ทริกได้ในครึ่งแรกของลาลิกา ด้วยการทำสี่ประตู ในนัดที่เอาชนะแอร์ราเซเด อัสปัญญ็อล  5–1 ที่เอสตาดิโอเดลาเซรามิกา ซึ่งกลายเป็นคนเดียวที่ทำได้ถึงสี่ประตูในลาลิกาฤดูกาลดังกล่าว อีกด้วย
ระดับทีมชาติ
เยเรมิ เป็นตัวแทนของทีมชาติสเปนตั้งแต่ระดับเยาวชน เขายังเป็นส่วนหนึ่งของทีมชุดอายุไม่เกิน 17 ปี ในการแข่งขันชิงแชมป์ยุโรป ในปี ค.ศ. 2019 ซึ่งสุดท้ายพวกเขาตกรอบในรอบรองชนะเลิศ เขายังเป็นส่วนหนึ่งของทีมชุดอายุไม่เกิน 21 ปี ในการแข่งขันชิงแชมป์ยุโรป ในปี ค.ศ. 2021 ที่โปรตุเกส ซึ่งพวกเขาตกรอบในรอบรองชนะเลิศจากการแพ้ต่อทีมเจ้าภาพ
หลังจากการติดเชื้อโควิด-19 ของเซร์ฆิโอ บุสเกตส์ ทำให้ผู้เล่นบางส่วนต้องได้รับการกักตัว จึงจำเป็นต้องใช้ทีมชุดอายุไม่เกิน 21 ปีขึ้นมาลงเล่นในระดับทีมชุดใหญ่แทน ในวันที่ 8 มิถุนายน ค.ศ. 2021 เขาจึงได้ลงเล่นกับทีมชาติสเปนชุดใหญ่ครั้งแรก ซึ่งพบกับลิทัวเนีย โดยพวกเขาเอาชนะไปได้ 4–0 ที่เทศบาลบูร์ตาเก ก่อนที่ ในเดือนตุลาคม ค.ศ. 2021 เขาได้ถูกเรียกติดทีมชุดแข่งขันยูฟ่าเนชันส์ลีก รอบสุดท้าย ที่ประเทศอิตาลี และได้ลงเล่นนัดแรกในรอบรองชนะเลิศวันที่ 6 ตุลาคม ซึ่งเอาชนะอิตาลี 2–1 จากการเปลี่ยนตัวลงมาแทน เฟร์รัน ตอร์เรส ในนาทีที่ 49 ในอีก 4 วันถัดมา เขายังได้ลงเล่นในรอบชิงชนะเลิศกับฝรั่งเศส จากการเปลี่ยนตัวลงมาแทนปาโบล ซาราเบีย ในนาทีที่ 61 โดยสุดท้ายสเปนพ่ายแพ้ไป 1–2 ที่ซานซีโร ในวันที่ 29 เขาได้ลงเล่นเป็นตัวจริงเป็นครั้งแรกในเกมกระชับมิตร พบกับไอซ์แลนด์ ที่เรียซอร์ เขายังโหม่งทำประตูได้ในนาทีที่ 47 ช่วยให้สเปนเอาชนะ 5–0
ในวันที่ 11 พฤศจิกายน ค.ศ. 2022 เขาได้เป็น 1 ใน 26 คนที่มีชื่อติดทีมชาติเพื่อแข่งขันฟุตบอลโลก 2022 ที่ประเทศกาตาร์
เกียรติประวัติ
บิยาร์เรอัล
สเปน
วัดศรีคงคาราม
วัดศรีคงคาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองทะเล ตำบลนาเกลือ อำเภอพระสมุทรเจดีย์ จังหวัดสมุทรปราการ ปัจจุบันเจ้าอาวาสคือ พระครูสังฆรักษ์ ยอดขวัญ วิชฺชาธโร
วัดศรีคงคารามได้รับอนุญาตให้สร้างขึ้นเมื่อวันที่ 11 เมษายน พ.ศ. 2509 โดยมีนายกัน สุวรรณปาล ดำเนินการสร้างวัดขึ้นในที่ดินของนางจุ่น พุ่มสาลี และนายม้วน พุ่มสาลี บริจาคให้เป็นที่สร้างวัด ระยะแรกเรียกว่า วัดคลองทะเล เพราะวัดตั้งอยู่ติดต่อกับคลองทะเลและคลองศรีคง กระทรวงศึกษาธิการประกาศตั้งเป็นวัดเมื่อวันที่ 27 พฤศจิกายน พ.ศ. 2509 โดยได้ขนานนามให้สอดคล้องกับที่ตั้งวัด วัดศรีคงคารามได้รับพระราชทานวิสุงคามสีมาเมื่อวันที่ 1 กรกฎาคม พ.ศ. 2517 เขตวิสุงคามสีมากว้าง 40 เมตร ยาว 80 เมตร ทางด้านการศึกษา วัดได้เปิดสอนพระปริยัติธรรมมาตั้งแต่ พ.ศ. 2512 นอกจากนี้ยังได้ให้ทางราชการสร้างโรงเรียนประชาบาลและให้เอกชนสร้างสถานีอนามัยขึ้นในที่ดินวัดอีกด้วย บริเวณวัดมีตลาดน้ำวัดศรีคงคารามซึ่งเปิดเฉพาะวันอาทิตย์
กระดูกพิสิฟอร์ม
กระดูกพิสิฟอร์ม (Pisiform bone) หรือ กระดูกเลนติฟอร์ม (Lentiform bone) เป็นกระดูกที่อยู่ในข้อมือ มีขนาดเล็ก รูปร่างกลมคล้ายเมล็ดถั่วลันเตา กระดูกนี้เป็นกระดูกข้อมือแถวต้น อยู่บริเวณที่กระดูกอัลนา (ulna) เชื่อมกับกระดูกข้อมือ กระดูกนี้เกิดข้อต่อกับกระดูกไตรกีตรัล (triquetral) เท่านั้น
กระดูกพิสิฟอร์มจัดเป็นกระดูกในเอ็นกล้ามเนื้อ (sesamoid bone)
รากศัพท์ของชื่อ พิสิฟอร์ม (pisiform) มาจากภาษาละตินว่า pīsum แปลว่า ถั่วลันเตา (pea)
พื้นผิว
พื้นผิวด้านหลังมือ (dorsal surface) มีลักษณะเป็นหน้าประกบรูปวงรี เรียบ เกิดเป็นข้อต่อกับกระดูกไตรกีตรัล หน้าประกบนี้จะมาถึงขอบด้านบน แต่ไม่ถึงขอบด้านล่างของกระดูกนี้
พื้นผิวด้านฝ่ามือ (volar surface) มีลักษณะกลมและขรุขระ ให้เป็นจุดเกาะของเอ็นทรานสเวิร์สคาร์ปัล (transverse carpal ligament) และกล้ามเนื้อเฟลกเซอร์ คาร์ไพ อัลนาริส (Flexor carpi ulnaris) และกล้ามเนื้อแอบดักเตอร์ ดิจิไต มินิไม (Abductor minimi digiti muscle)
นาม พูนวัตถุ
นาม พูนวัตถุ (24 กรกฎาคม 2453 - 19 ตุลาคม 2550) เป็นอดีตรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ อดีตอธิบดีกรมการค้าต่างประเทศ
ประวัติ
นาม พูนวัตถุ เกิดเมื่อวันที่ 24 กรกฎาคม พ.ศ. 2453 เข้าเรียนที่โรงเรียนอนุบาลวัดปรินายก
นาม พูนวัตถุ เป็นข้าราชการพลเรือนชาวไทย เคยรับราชการในสังกัดกระทรวงเศรษฐการ ผลงานที่โดดเด่นในขณะนั้นคือ การยกร่างพระราชบัญญัตินักบัญชี โดยมีบทบัญญัติเกี่ยวกับจัดตั้งสภาการบัญชีขึ้น เพื่อทำหน้าที่ควบคุมและส่งเสริมนักบัญชีและผู้สอบบัญชีทำนองเดียวกับเนติบัณฑิตยสภาและแพทยสภา ซึ่งต่อมากลายเป็นพระราชบัญญัติผู้สอบบัญชี พ.ศ. 2505 เป็นจุดกำเนิดของสภาวิชาชีพบัญชีในประเทศไทย เขาเคยดำรงตำแหน่งรองอธิบดี และอธิบดีกรมการค้าต่างประเทศ ในปี พ.ศ. 2507
นาม พูนวัตถุ เป็นนักธุรกิจในกิจการอุตสาหกรรมผลิตและค้าอาหารสำเร็จรูปและเครื่องดื่ม โดยเคยเป็นหุ้นส่วนในบริษัท อาหารสยาม จำกัด ซึ่งก่อตั้งเมื่อปี พ.ศ. 2513
นาม พูนวัตถุ เคยได้รับแต่งตั้งเป็นกรรมการร่างกฎหมาย สำนักงานคณะกรรมการกฤษฎีกา ในปี พ.ศ. 2519 ทำหน้าที่พิจารณาร่างพระราชบัญญัตินิรโทษกรรมแก่ผู้กระทำการยึดอำนาจการปกครองประเทศ เมื่อวันที่ 6 ตุลาคม พ.ศ. 2519 พ.ศ. ...
ต่อมาหลังการรัฐประหารในประเทศไทย พ.ศ. 2519 นาม ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ เมื่อวันที่ 12 พฤศจิกายน พ.ศ. 2520
นาม พูนวัตถุ ได้รับพระราชทานเพลิงศพ ณ เมรุวัดธาตุทอง กรุงเทพมหานคร เมื่อวันอาทิตย์ที่ 27 มกราคม พ.ศ. 2551
อีริคบีแอนด์ราคิม
อีริคบีแอนด์ราคิม (Eric B. & Rakim) เป็นกลุ่มดนตรี ฮิปฮอปสัญชาติอเมริกา ประกอบด้วยสมาชิก DJ อีริค บาร์ริเออร์ (Eric Barrier) และ MC ราคิม อัลลอฮ์ (Rakim Allah) ก่อตั้งในปี 1985 แล้วก็ได้เซ็นสัญยากับค่ายเพลง ไอแลนด์เรคคอร์ดส์ โดยมีเพลง "Paid in Full" ในระยะแรกเป็นเพลงต้นฉบับไม่ค่อยประสบความสำเร็จสักเท่าไร หลังจาก โคลด์คัต นำเพลง "Paid in Full" มารีมิกซ์ใหม่โดยประยุกต์แซมเปิลเสียงร้อง ของเพลง "Im Nin'Alu" โดย โอฟรา ฮาซา และ "Hot Pants" โดย เจมส์ บราวน์ แซมเปิลเสียง อื่นๆ เพลง"Paid in Full"ก็กลายเป็นฮิต แล้วก็มี วง MARRS ได้ออกซิงเกิล ปั๊มอัพเดอะโวลุ่ม ในปี 1987 โดยเอาแซมเปิลเสียงร้องมาจากเพลง "I Know You Got Soul" แล้วก็ให้เพลงปั๊มอัพเดอะโวลุ่ม ได้ขึ้นซิงเกิลอันดับ 1 ในชาร์ตซิงเกิลแห่งสหราชอาณาจักร
ทัลโกนา
ทัลโกนา หรือ ปบกี  เป็นขนมหวานของเกาหลีที่ทำด้วยน้ำตาลละลายและเบกกิงโซดา  เป็นขนมข้างทางที่ได้รับความนิยมในคริสต์ทศวรรษ 1970 และ 1980 เมื่อผสมเบกกิงโซดาเล็กน้อยลงในน้ำตาลที่ละลายแล้ว สลายตัวด้วยความร้อนของเบกกิงโซดาจะปล่อยก๊าซคาร์บอนไดออกไซด์ ซึ่งทำให้น้ำตาลพองตัวขึ้น และกลายเป็นขนมกรุบกรอบเมื่อเย็นและแข็งตัวแล้ว โดยปกติของเหลวสีเบจครีมจะเทลงบนพื้นผิวเรียบกดแบนและประทับตราด้วยแม่พิมพ์ที่มีลวดลาย ผู้กินพยายามเล็มโครงร่างหรือภาพบนขนมโดยไม่ทำลายภาพ หากการตัดแต่งเสร็จเรียบร้อยโดยไม่ทำลายขนม ผู้บริโภคจะได้รับทัลโกนาฟรีอีกชิ้น
ร้านกาแฟสมัยใหม่ในเกาหลีเสิร์ฟเครื่องดื่มแปลกใหม่ โดยที่ครีมกาแฟกลิ่นทัลโกนาจะวางทับบนชาหรือกาแฟเย็น (กาแฟทัลโกนา) และขนมอบต่าง ๆ เช่น สกอน ร้านกาแฟบางแห่งยังใช้ทัลโกนาเพื่อทำของหวาน เช่น พิงซู, ซูเฟล
ทัลโกนาเป็นองค์ประกอบสำคัญของซีรีส์เน็ตฟลิกซ์เรื่อง สควิดเกม เล่นลุ้นตาย นำไปสู่การฟื้นความนิยมของขนมในเกาหลีใต้ ยอดขายขนมเพิ่มขึ้นสองเท่าสำหรับพ่อค้าแม่ค้าข้างถนน ผู้คนต่างพากันใช้สื่อสังคมเพื่อทำขนมของตัวเองที่บ้านว่าเป็นความท้าทาย
ตระกูลโฮโจ
ตระกูลโฮโจ (北条氏 (Hōjō shi)) เป็นตระกูล ซะมุไร ที่ทรงอิทธิพลใน ยุคคามากูระ เพราะผู้นำตระกูลคนแรกคือ โฮโจ โทกิมาซะ เป็นพ่อตาของ มินาโมโตะ โนะ โยริโตโมะ โชกุนคนแรกของ รัฐบาลโชกุนคามากูระ และเป็น ชิกเก็ง ในสมัยของมินาโมโตะ โนะ โยริอิเอะ โชกุนคนที่ 2 ผู้เป็นหลานชาย
ตระกูลโฮโจเริ่มมีบทบาทสำคัญเมื่อ โฮโจ โทกิมาซะ ได้ช่วยชีวิต มินาโมโตะ โนะ โยริโตโมะ จากการถูกไล่ฆ่าพร้อมกับสนับสนุนโยริโตโมะให้ลุกขึ้นสู้กับ ตระกูลไทระ และยกลูกสาวให้แต่งงานด้วย
หลังจากสงครามเก็มเป ปรากฏว่า ตระกูลมินาโมโตะ ได้ชัยชนะและทรงอำนาจในแผ่นดินเหนือราชสำนักจึงทำให้ตระกูลโฮโจมีอำนาจและอิทธิพลตามไปด้วย
หลังจาก จักรพรรดิโกะ-ชิรากาวะ สวรรคตใน ค.ศ. 1192 โยริโตโมะจึงได้รับพระราชทานตำแหน่งโชกุนจาก จักรพรรดิโกะ-โทบะ ยิ่งทำให้ตระกูลโฮโจทรงอำนาจและอิทธิพลมากขึ้น
ต่อมาใน ค.ศ. 1202 โยริโตโมะถึงแก่อสัญกรรม โยะริอิเอะ บุตรชายคนโตจึงขึ้นเป็นโชกุนสืบต่อมาแต่ในสมัยของโยะริอิเอะอำนาจทั้งหมดอยู่ที่โทกิมาซะผู้เป็นตาพร้อมกันนั้นยังบีบบังคับโชกุนโยะริอิเอะให้ตั้งตัวเองเป็น ชิกเก็ง หรือผู้สำเร็จราชการทำให้โชกุนโยะริอิเอะไม่พอใจสละตำแหน่งให้ ซะเนะโตะโมะ ผู้เป็นน้องชายหลังจากดำรงตำแหน่งเพียง 1 ปีซึ่งหลังจากสมัยของโชกุนโยะริอิเอะเป็นต้นไปอำนาจทั้งหมดอยู่ที่ชิกเก็งที่มาจากตระกูลโฮโจทั้งสิ้น
ตระกูลโฮโจหมดอำนาจลงใน ค.ศ. 1333 หลังจาก ตระกูลอาชิกางะ ที่นำโดย อะชิกะงะ ทะกะอุจิ กระทำรัฐประหาร บุกเข้ายึด คามากูระ ทำให้ตระกูลโฮโจหมดอำนาจลงพร้อมกับตระกูลมินาโมาโตะ
โต๊ะกาแฟ
โต๊ะกาแฟ หรือ โต๊ะค็อคเทล (Coffee table หรือ cocktail table) เป็นโต๊ะเตี้ยยาวที่ออกแบบสำหรับตั้งหน้าโซฟาเพื่อใช้วางเครื่องดื่มเช่นกาแฟ (ที่เป็นชื่อของโต๊ะ), หนังสือ โดยเฉพาะหนังสือโต๊ะกาแฟ, นิตยสาร หรือของกระจุกกระจิกอื่นๆ โต๊ะกาแฟมักจะใช้ในห้องนั่งเล่นหรือห้องรับแขก ลักษณะของโต๊ะก็มีหลายแบบและทำจากวัสดุหลายอย่างเช่นอาจจะเป็นไม้ ไม้ผสมแก้ว หิน หรือหินผสมไม้ หรืออื่นๆ บางครั้งก็อาจจะมีตู้หรือลิ้นชักเล็กๆ ประกอบ
มิดเดิลทาวน์
มิดเดิลทาวน์ (Middletown) เป็นเมืองในนิวพอร์ตเคาน์ตี โรดไอแลนด์ สหรัฐอเมริกา มีประชากร 16,150 คน ในปี พ.ศ. 2553 มิดเดิลทาวน์ตั้งอยู่ระหว่างพอร์ตสมูทและนิวพอร์ต ซึ่งเป็นที่มาของชื่อ "มิดเดิลทาวน์"
กวางรูซา
กวางรูซา (Rusa) เป็นสกุลของกวางในสกุล Rusa พบกระจายพันธฺุ์ในทางตอนใต้ของทวีปเอเชีย มักจะได้รับการจัดให้อยู่ในสกุล Cervus แต่จากการศึกษาทางพันธุกรรมพบว่า สมควรจัดให้อยู่ในสกุลนี้
แบ่งออกได้เป็น 4 ชนิด โดย 3 ชนิดมีการกระจายค่อนข้างแคบในฟิลิปปินส์และอินโดนีเซีย แต่จะมีจำนวนประชากรเพิ่มมากขึ้นทางด้านอินเดียตะวันออกและทางตอนใต้ของจีนและทิศใต้ของหมู่เกาะซุนดา ทั้งหมดกำลังถูกคุกคามจากการสูญเสียถิ่นที่อยู่อาศัยและการล่าสัตว์
พ.ศ. 1779
พุทธศักราช 1779 ใกล้เคียงกับ
พ.ศ. 1780
พุทธศักราช 1780 ใกล้เคียงกับ
เรือพยาบาล
เรือพยาบาล (hospital ship) เป็นเรือกำปั่นที่ได้รับมอบหมายให้ทำหน้าที่หลักในฐานะสถานการรักษาทางการแพทย์หรือโรงพยาบาลที่ลอยอยู่บนน้ำ ส่วนใหญ่ดำเนินการโดยกองกำลังการทหาร (ส่วนใหญ่เป็นกองทัพเรือ) ในหลาย ๆ ประเทศ เนื่องจากมีวัตถุประสงค์เพื่อใช้ในเขตสงคราม หรือใกล้เขตสงคราม ในคริสต์ศตวรรษที่สิบเก้า เรือรบสำรองได้รับการนำมาใช้เป็นโรงพยาบาลจอดเทียบสำหรับลูกเรือ
อนุสัญญาเจนีวาฉบับที่สองห้ามมิให้มีการโจมตีทางทหารต่อเรือพยาบาล แม้ว่ากองกำลังคู่สงครามจะมีสิทธิในการตรวจสอบ และอาจนำผู้ป่วยที่บาดเจ็บฝ่ายศัตรูมาเป็นเชลยศึก
ตัวอย่างตอนต้น
เรือพยาบาลอาจมีอยู่ในสมัยโบราณ กองทัพเรือเอเธนส์มีเรือชื่อเธราเปีย และกองทัพเรือโรมันมีเรือชื่ออาเอสกูลาปีอุส โดยชื่อของพวกมันบ่งบอกว่าพวกมันอาจเป็นเรือพยาบาล
เรือพยาบาลอังกฤษที่เก่าแก่ที่สุดอาจเป็นเรือกูดวิล ซึ่งมาพร้อมกับกองเรือรบราชนาวีในทะเลเมดิเตอร์เรเนียนเมื่อ ค.ศ. 1608 และได้รับการนำมาใช้เป็นโรงผู้ป่วยที่ส่งขึ้นมาจากเรือลำอื่น ๆ อย่างไรก็ตามการทดลองดูแลรักษาทางการแพทย์นี้ไม่ยืนนาน เนื่องด้วยกูดวิลได้รับมอบหมายให้ทำงานอื่น ๆ ภายในหนึ่งปี และเครื่องประกอบของผู้พักฟื้นก็ถูกทิ้งไว้ที่ท่าเรือที่ใกล้ที่สุด มันไม่ใช่เรือพยาบาลจนกระทั่งกลางคริสต์ศตวรรษที่ที่สิบเจ็ดว่าเรือราชนาวีลำใดได้รับการกำหนดอย่างเป็นทางการในฐานะเรือพยาบาล แล้วมีเพียงสองลำเท่านั้นตลอดทั้งกองเรือ เรือเหล่านี้เป็นทั้งเรือสินค้าที่ได้รับการว่าจ้าง หรือเรือรบหลักซิกท์เรตที่ค่อนข้างเก่า โดยนำผนังที่แบ่งเรือภายในออกเพื่อสร้างห้องเพิ่มเติม รวมถึงทางกราบซ้ายเพิ่มเติมตัดผ่านดาดฟ้าเรือและตัวเรือเพื่อเพิ่มการระบายอากาศภายใน
นอกจากลูกเรือเดินเรือแล้ว เรือพยาบาลในคริสต์ศตวรรษที่สิบเจ็ดเหล่านี้ยังมีศัลยแพทย์และเพื่อนร่วมทีมศัลยแพทย์อีกสี่คน ส่วนปัญหามาตรฐานของเวชภัณฑ์ ได้แก่ ผ้าพันแผล สบู่ เข็ม และหม้อนอน ผู้ป่วยได้รับการเสนอเตียงหรือพรมเพื่อพักผ่อน และได้รับผ้าปูที่นอนที่สะอาด เรือของโรงพยาบาลในระยะแรกเหล่านี้มีไว้สำหรับการดูแลผู้ป่วยมากกว่าคนบาดเจ็บ โดยผู้ป่วยจะถูกกักกันตามอาการและผู้ติดเชื้อที่ถูกกักกันจากประชากรทั่วไปหลังแผ่นผ้าใบ ส่วนคุณภาพของอาหารแย่มาก ในช่วงคริสต์ทศวรรษ 1690 ศัลยแพทย์บนเรือสยามได้บ่นว่าเนื้ออยู่ในสภาพการเน่าสลายขั้นสูง และขนมปังแข็งมากจนลอกหนังออกจากปากของผู้ป่วย
เรือพยาบาลยังใช้สำหรับการรักษาทหารที่ได้รับบาดเจ็บที่ต่อสู้บนบก ตัวอย่างแรกเริ่มคือระหว่างปฏิบัติการของอังกฤษเพื่ออพยพแทนเจียร์ของอังกฤษใน ค.ศ. 1683 บันทึกการอพยพครั้งนี้เขียนโดยซามูเอล พีพส์ ผู้เห็นเหตุการณ์ ความกังวลหลักประการหนึ่งคือการอพยพทหารที่ป่วย "และครอบครัวจำนวนมาก รวมถึงผลกระทบที่จะต้องถูกปลด" เรือพยาบาลยูนิตี และเวลคัม ได้แล่นไปอังกฤษเมื่อวันที่ 18 ตุลาคม ค.ศ. 1683 โดยมีทหารทุพพลภาพ 114 นาย และเด็ก 104 คนเดินทางถึงเดอะดาวส์ในวันที่ 14 ธันวาคม ค.ศ. 1683
จำนวนบุคลากรทางการแพทย์บนเรือพยาบาลราชนาวีเพิ่มขึ้นอย่างช้า ๆ โดยมีกฎข้อบังคับที่ออกใน ค.ศ. 1703 กำหนดให้เรือแต่ละลำต้องบรรทุกกะลาสีเรือปีแรกหกคนเพื่อทำหน้าที่ผู้ช่วยผ่าตัด และหญิงรับจ้างซักผ้าสี่คน ครั้นปี ค.ศ. 1705 ได้มีการแก้ไขเพิ่มเติมสำหรับพยาบาลชายอีกห้าคน และข้อกำหนดจากยุคนั้นชี้ให้เห็นว่าจำนวนผ้าปูที่นอนต่อผู้ป่วยเพิ่มขึ้นจากหนึ่งเป็นสองคู่ ส่วนในวันที่ 8 ธันวาคม ค.ศ. 1798 เรือหลวงวิกตอรีที่ไม่เหมาะสำหรับประจำการในฐานะเรือรบ ได้รับคำสั่งให้เปลี่ยนเป็นเรือพยาบาลเพื่อกักขังเชลยศึกชาวฝรั่งเศสและสเปนที่บาดเจ็บ ตามที่เอ็ดเวิร์ด ฮัสเต็ด ระบุใน ค.ศ. 1798 เรือพยาบาลขนาดใหญ่สองลำ (เรียกอีกอย่างว่าแลซาเรตโต ซึ่งเป็นซากเรือปืนสี่สิบสี่ลำที่เหลือรอด) ถูกจอดอยู่ในอ่าวเล็กฮัลสโตว์ที่เคนต์ โดยอ่าวเล็กดังกล่าวเป็นทางเข้าจากแม่น้ำเมดเวย์และแม่น้ำเทมส์ ลูกเรือของเรือเหล่านี้เฝ้าดูเรือที่มาถึงอังกฤษ ซึ่งถูกบังคับให้อยู่ในลำห้วยภายใต้การกักด่าน เพื่อป้องกันประเทศจากโรคติดเชื้อรวมถึงกาฬโรค
ตั้งแต่ ค.ศ. 1821 ถึง ค.ศ. 1870 สมาคมโรงพยาบาลลูกเรือได้ให้บริการเรือหลวงแกรมปัส, เรือหลวงเดรดนอต และเรือหลวงแคลิโดเนีย (ภายหลังเปลี่ยนชื่อเป็นเดรดนอต) ในฐานะเรือพยาบาลต่อเนื่องที่จอดอยู่ ณ เดตเฟิร์ด ในลอนดอน ส่วนใน ค.ศ. 1866 เรือหลวงแฮมาไดรแอดได้จอดอยู่ในคาร์ดิฟฟ์ในฐานะโรงพยาบาลของลูกเรือ ซึ่งแทนที่ใน ค.ศ. 1905 โดยโรงพยาบาลของลูกเรือรอยัลแฮมาไดรแอด และเรือรบสำรองอื่น ๆ ได้รับการนำมาใช้เป็นโรงพยาบาลสำหรับนักโทษและเชลยศึก
เรือพยาบาลสมัยใหม่
การจัดตั้งการใช้เรือพยาบาลโดยราชนาวีเกิดขึ้นในช่วงครึ่งแรกของคริสต์ศตวรรษที่สิบเก้า ตามมาตรฐานของข้อกำหนดทางการแพทย์ที่มีอยู่ในขณะนั้นสำหรับทหารที่กำลังพักฟื้น เรือพยาบาลโดยทั่วไปแล้วเหนือกว่าในด้านมาตรฐานการบริการและการสุขาภิบาล ในช่วงสงครามไครเมียในคริสต์ทศวรรษ 1850 เรือพยาบาลสมัยใหม่เริ่มปรากฏขึ้น โรงพยาบาลทหารแห่งเดียวที่กองกำลังสหราชอาณาจักรต่อสู้บนคาบสมุทรไครเมียอยู่ที่สกูทารีใกล้ช่องแคบบอสพอรัส ซึ่งในระหว่างการล้อมเซวัสโตปอล กองทหารที่ได้รับบาดเจ็บเกือบ 15,000 นายได้รับการส่งมาจากท่าเรือที่บาลาคลาวาโดยกองเรือพยาบาลที่ได้รับการดัดแปลง
เรือลำแรกที่ติดตั้งการอำนวยความสะดวกในการรักษาพยาบาลแท้จริงคือเรือกลไฟ เอชเอ็มเอส เมลเบิร์น และเอชเอ็มเอส มอริเชียส ซึ่งจัดคณะทำงานโดยเหล่าเจ้าหน้าที่ทางการแพทย์ และให้บริการแก่คณะเดินทางของสหราชอาณาจักรไปยังจีนใน ค.ศ. 1860 เรือดังกล่าวเอื้ออำนวยที่ค่อนข้างกว้างขวางสำหรับผู้ป่วย และติดตั้งห้องผ่าตัด ส่วนเรือพยาบาลลำแรกอีกลำคือUSS เรดโรเวอร์ (1859) ในคริสต์ทศวรรษ 1860 ซึ่งช่วยเหลือทหารที่บาดเจ็บของทั้งสองฝ่ายในช่วงสงครามกลางเมืองอเมริกา
ในช่วงที่โรคฝีดาษระบาดในลอนดอนเมื่อ ค.ศ. 1883 คณะกรรมการสถานสงเคราะห์มหานคร (MAB) ได้เช่าเรือเหมาลำและจัดซื้อต่อมาจากกองทัพเรือสองลำ ได้แก่ HMS แอตลัส (1860) และHMS เอนดีเมียน (1865) รวมทั้งเรือโดยสารใบพัดด้านข้างอย่างPS คาสตาเลีย ซึ่งจอดอยู่ในแม่น้ำเทมส์ที่ลองรีช ใกล้ดาร์ตฟอร์ด และยังคงให้บริการจนถึง ค.ศ. 1903
นอกจากนี้ ได้มีการใช้เรือพยาบาลโดยทั้งสองฝ่ายในสงครามรัสเซีย-ญี่ปุ่น ระหว่าง ค.ศ. 1904–1905 การพบเห็นเรือพยาบาลรัสเซียที่ชื่อโอเรลโดยชาวญี่ปุ่น ซึ่งส่องสว่างตามข้อบังคับสำหรับเรือพยาบาล ได้นำไปสู่ยุทธนาวีที่ช่องแคบสึชิมะที่ชี้ขาดทางเรือ เรือโอเรลถูกยึดหน่วงไว้ในฐานะทรัพย์เชลยหลังยุทธนาวีดังกล่าว
โคเอ็กซ์อควาเรี่ยม
โคเอ็กซ์อควาเรี่ยม (COEX Aquarium; เกาหลี: 코엑스 아쿠아리움) เป็นพิพิธภัณฑ์สัตว์น้ำขนาดใหญ่ที่สุดของประเทศเกาหลีใต้ ตั้งอยู่ในชั้นใต้ดินของห้างสรรพสินค้าโคเอ็กซ์ ในเขตคังนัม โซล
การเดินทางมาที่โคเอ็กซ์อควาเรี่ยม สามารถทำได้โดยโดยสารรถไฟใต้ดินสาย 2 ขึ้นที่สถานีซัมซอง ออกที่ประตู 5 แล้วเดินตามป้าย
พื้นที่ของโคเอ็กซ์อควาเรี่ยม มีเนื้อที่ 14,000 ตารางเมตร มีปลาแสดงไว้กว่า 40,000 ตัว กว่า 650 ชนิด เปิดทำการตั้งแต่ 10.00-20.00 น. อัตราค่าเข้าชม ผู้ใหญ่ 17,500 วอน เด็กโต 14,500 วอน เด็กเล็กความสูงไม่เกิน 110 เซนติเมตร 11,000 วอน
โดยแบ่งพื้นที่จัดแสดงไว้เป็นส่วนต่าง ๆ คือ
ชนิดของสัตว์ที่แสดงมีทั้งสัตว์น้ำและไม่ใช่สัตว์น้ำ อาทิ มานาที, ไข่จระเข้น้ำเค็ม, ค้างคาว, แพรี่ด็อก, ลิงกระรอก, กบมะเขือเทศ, แอกโซลอเติล เป็นต้น
สำเนียงโคราช
ภาษาไทยสำเนียงโคราช เป็นภาษาไทยกลุ่มหนึ่งที่ใช้พูดกันในจังหวัดนครราชสีมา และจังหวัดใกล้เคียง เป็นภาษาที่ใกล้เคียงกับภาษาไทยกลาง ที่ออกสำเนียงเหน่อ และมีคำศัพท์ร่วมกับภาษาไทยกลาง และรับคำมาใช้จากภาษาไทยถิ่นอีสาน ภาษาลาว และภาษาเขมร
ลักษณะทางสัทศาสตร์
ภาษาไทยสำเนียงโคราช เป็นภาษาไทยถิ่นกลาง คำศัพท์ทั่วไปตรงกับภาษาไทยถิ่นกลาง มีสำเนียงค่อนข้างเหน่อและห้วนสั้นแบบภาคกลาง แต่มีการผันคำต่ำ-สูงที่เป็นเอกลักษณ์ของตนเองที่แตกต่างจากภาษาไทยถิ่นกลางบ้าง โดยมักใช้เสียงวรรณยุกต์เอก (เสียงต่ำ) แทนเสียงวรรณยุกต์โท (เสียงสูง) เช่น "โม่" แทน "โม้" หรือ "เสื่อ" แทน "เสื้อ" เป็นต้น นอกจากนี้ยังยืมคำในภาษาไทยถิ่นอีสานมาใช้ปะปนกันด้วยเล็กน้อย และเมื่อพูดจบประโยคจะลงท้ายด้วยคำว่า "เบิ้ง, เหว๋ย, ด๊อก"
ต้นกำเนิด
เชื่อกันว่าบรรพบุรุษของชาวไทโคราชอพยพมาจากอยุธยา และแถบจังหวัดชายทะเลตะวันออก ได้แก่ จันทบุรี ระยอง นครนายก เป็นต้น เข้ามาในบริเวณจังหวัดนครราชสีมาและพื้นที่ใกล้เคียง และได้ผสมกลมกลืนกับกลุ่มคนพื้นเมืองเดิม ซึ่งสันนิษฐานว่าน่าจะเป็น ไท-เสียม หรือไทสยามลุ่มน้ำมูล เกิดเป็นวัฒนธรรมไทโคราช เรียกตนเองว่า ไทโคราช ไทเบิ้ง หรือ ไทเดิ้ง ต่อมาได้มีการติดต่อค้าขายกับชาวลาว ชาวไทยอีสานและชาวเขมร และมีการอพยพย้ายถิ่นฐานของชาวลาว ชาวไทยอีสานและชาวเขมรเข้ามาทีหลัง ทำให้เกิดการวิวัฒนาการของภาษา โดยมีการยืมคำไทยอีสาน และคำเขมรปะปนเข้ามาใช้ เกิดเป็นคำไทโคราช ซึ่งแตกต่างจากภาษาไทยถิ่นอิสานโดยทั่วไป เพราะยังคงรักษารากศัพท์เดิมไว้คือภาษาไทยถิ่นกลางนั่นเอง
การกระจายตัว
เป็นภาษาที่ใช้มากในจังหวัดนครราชสีมาเกือบทุกอำเภอ ยกเว้นบางอำเภอที่มีชาวไทยอีสานอยู่เป็นจำนวนมากกว่า เช่น อำเภอปักธงชัย อำเภอสูงเนิน อำเภอบัวใหญ่ เป็นต้น นอกจากนี้พบว่ามีการใช้ภาษาไทยสำเนียงโคราชในประชากรบางส่วนของจังหวัดสระบุรี จังหวัดลพบุรี จังหวัดเพชรบูรณ์ จังหวัดชัยภูมิ จังหวัดบุรีรัมย์ จังหวัดสระแก้ว จังหวัดปทุมธานี อีกด้วยเนื่องจากมีประชากรไปอาศัยอยู่มาก
เทศมณฑลนิวพอร์ต (รัฐโรดไอแลนด์)
เทศมณฑลนิวพอร์ต (Newport County) เป็นเคาน์ตี 1 ใน 5 ของโรดไอแลนด์ ในปี พ.ศ. 2553 เทศมณฑลนิวพอร์ตมีประชากร 82,888 คน นิวพอร์ตมีพื้นที่ 812 ตารางกิโลเมตร โดยแบ่งเป็นบนบก 269 ตารางกิโลเมตร และในน้ำ 543 ตารางกิโลเมตร
ทางรถไฟสายเวียงจันทน์–บ่อเต็น
ทางรถไฟสายเวียงจันทน์–บ่อเต็น หรือ ทางรถไฟสายจีน–ลาว เป็นทางรถไฟขนาดรางสแตนดาร์ดเกจ 1.435 เมตร (4 ฟุต 8 1/2 นิ้ว) ระยะทาง 414 กิโลเมตร เชื่อมต่อระหว่างด่านบ่อหาน เขตปกครองตนเองชนชาติไท สิบสองปันนา ประเทศจีน กับประเทศลาวที่บ่อเต็น ผ่านเมืองหลวงพระบาง และสิ้นสุดที่นครหลวงเวียงจันทน์ โดยปลายทางทิศเหนือเชื่อมต่อกับทางรถไฟสายคุนหมิง–บ่อหาน ส่วนปลายทางทิศใต้เชื่อมกับทางรถไฟสายหนองคาย–ท่านาแล้ง โดยเป็นส่วนหนึ่งของทางรถไฟสายคุนหมิง–สิงคโปร์ เริ่มโครงการก่อสร้างเมื่อ พ.ศ. 2559 เปิดให้บริการในวันที่ 3 ธันวาคม พ.ศ. 2564
ประวัติ
มีการกล่าวถึงทางรถไฟเชื่อมระหว่างประเทศลาวกับจีนครั้งแรกเมื่อ พ.ศ. 2544 โดยนักการเมืองลาวและจีนร่วมกันยืนยันแผนการสร้างใน พ.ศ. 2552 แต่มีเหตุการณ์ทุจริตของกระทรวงการรถไฟของประเทศจีนเกิดขึ้น การเริ่มสร้างทางรถไฟสายนี้จึงเลื่อนออกไปจนถึง พ.ศ. 2559
เงินทุนก่อสร้าง
ทางรถไฟสายนี้ได้รับการก่อสร้างและบริหารงานโดยโดยบริษัท รถไฟลาว–จีน จำกัด ซึ่งเป็นบริษัทร่วมทุนระหว่างรัฐบาลของลาว–จีนในสัดส่วน 30:70 ตามลำดับ บริษัทฯใช้งบประมาณในการก่อสร้างโครงการนี้ทั้งสิ้น 37,425 ล้านหยวน ซึ่งเงินจำนวนดังกล่าว ร้อยละ 60 มาจากการก่อหนี้ของบริษัท (กู้ยืมจากธนาคารเพื่อการส่งเสริมการส่งออกนำเข้าของจีน), ร้อยละ 40 มาจากส่วนทุนของบริษัท
เส้นทาง
ทางรถไฟสายลาว–จีน เป็นส่วนหนึ่งของทางรถไฟสายคุนหมิง–สิงคโปร์ โดยในเส้นทางรถไฟลาว–จีน มีแนวเส้นทางเชื่อมต่อมาจากทางรถไฟสายคุนหมิง–บ่อหาน จุดเริ่มต้นของเส้นทางเริ่มจากชายแดนด่านบ่อหานของเขตปกครองตนเองชนชาติไท สิบสองปันนา ประเทศจีน และเชื่อมเข้ากับด่านบ่อเต็น ประเทศลาว ผ่านแขวงหลวงน้ำทา แขวงอุดมไซ แขวงหลวงพระบาง แขวงเวียงจันทน์ และสิ้นสุดที่นครหลวงเวียงจันทน์
ลักษณะของเส้นทาง
ทางรถไฟสายลาว–จีน มีลักษณะทางภูมิศาสตร์ที่มีภูเขาหินปูนจำนวนมาก และมีที่ตั้งอยู่บริเวณกระดูกสันหลังอินโดจีน มีปริมาณน้ำฝนที่สูงในแต่ละปี รวมทั้งเป็นอาณาบริเวณที่มีระเบิดกระจัดกระจายจึงมีประชากรอยู่อาศัยน้อย เส้นทางทั้งหมดเป็นอุโมงค์ร้อยละ 47 และเป็นสะพานรถไฟร้อยละ 15 โดยคิดเป็นอุโมงค์จำนวน 75 แห่งและสะพานรถไฟจำนวน 167 แห่ง บริเวณพรมแดนระหว่างประเทศจีนและลาว มีทางอุโมงค์ความยาว 9,680 เมตร อยู่ในประเทศลาว 7,170 เมตร และอยู่ในประเทศจีน 2,510 เมตร โดยรวมแล้ว ทางรถไฟสายนี้มีสถานีทั้งหมด 21 สถานี ประกอบด้วยสถานีขนส่งผู้โดยสารจำนวน 10 สถานี และสถานีขนส่งสินค้าจำนวน 11 สถานี ทางรถไฟลาว–จีนมีสถานีโดยสารปลายทางสิ้นสุดที่สถานีนครหลวงเวียงจันทน์
รายชื่อสถานี
รถไฟลาวจีน ประกอบด้วยสถานีสำหรับผู้โดยสาร 10 สถานี
ค่าโดยสาร
ค่าโดยสารจากสถานีนครหลวงเวียงจันทน์ ในสกุลเงินกีบลาว
ขบวนรถโดยสาร
รถไฟสายเวียงจันทน์−บ่อเต็น มีขบวนรถไฟเร็วพิเศษฟู่ซิง EMU รุ่น CR200J มีทั้งหมด 3 ขบวน ได้แก่ ขบวนล้านช้าง และขบวนแคนลาว ความเร็ววิ่งได้สูงสุด 210 กิโลเมตรต่อชั่วโมง และความเร็วสูงสุดที่ให้บริการ 160 กิโลเมตรต่อชั่วโมง และใช้หัวรถจักรไฟฟ้า HXD3C เป็นขบวนรถไฟโดยสารธรรมดารวมถึงขบวนรถไฟขนสินค้าความเร็ว 120 กิโลเมตรต่อชั่วโมง
พ.ศ. 1782
พุทธศักราช 1782 ใกล้เคียงกับ
ผู้นำ
อาณาจักรสุโขทัย - พ่อขุนศรีอินทราทิตย์
อลิซ อินเกลย์
อลิซ อินเกลย์ (Alice Ingley; 13 มกราคม ค.ศ. 1993 – ) เป็นนักยิงธนูชาวออสเตรเลียจากรัฐเวสเทิร์นออสเตรเลีย เธอเข้าแข่งขันให้แก่สโมสรยิงธนูโยไคน์ และเธอได้ทำการเปิดตัวในระดับชาติใน ค.ศ. 2007 ในรายการออสเตรเลียนจูเนียร์เนชันแนลแชมเปียนชิพ เธอเข้าแข่งขันในระดับนานาชาติใน ค.ศ. 2009 ที่รายการเวิลด์คัพครั้งที่ 2 ณ ประเทศตุรกี
ชีวิตส่วนตัว
อินเกลย์มาจากรัฐเวสเทิร์นออสเตรเลีย และได้อาศัยอยู่ในออสเตรเลียนแคพิทอลเทร์ริทอรี บรรพบุรุษชาวอังกฤษของเธออาศัยอยู่ในพื้นที่เดียวกันกับโรบินฮูดในประวัติศาสตร์ เธอเป็นคนถนัดขวา นอกเหนือจากการยิงธนู เธอได้เล่นเน็ตบอล, คาราเต้, ว่ายน้ำ, ยิมนาสติก, เทนนิส, กรีฑา และฟุตบอล
อินเกลย์เข้าศึกษาที่วิทยาลัยเลคกินนินเดอร์รา และมหาวิทยาลัยอีดิธ โคแวน ที่ซึ่งเธอกำลังศึกษาระดับปริญญาอักษรศาสตรบัณฑิต
การยิงธนู
อินเกลย์เริ่มต้นการยิงธนูเมื่อเธออายุได้ 12 ปี โดยพี่ชายและพ่อของเธอได้มีส่วนเกี่ยวข้องกับกีฬาดังกล่าวในขณะนั้น เมื่อเธอมีอายุได้ 15 ปี เธอก็ได้รับทุนการศึกษาที่สถาบันกีฬาออสเตรเลีย ซึ่งเธอได้ตั้งหลักปักฐานเป็นระยะเวลาสองปีครึ่ง เธอเข้าแข่งขันในการแข่งขันสโมสรให้แก่สโมสรยิงธนูโยไคน์   เธอได้ร่วมฝึกกับน้องชายของเธอที่มีชื่อว่าคอลลัม อินเกลย์ โดยเธอได้รับการฝึกสอนจากไซมอน แฟร์เวเธอร์ ผู้ทำการฝึกสอนเธอตั้งแต่ ค.ศ. 2009
ออสเตรเลียนจูเนียร์เนชันแนลแชมเปียนชิพ 2007 เป็นรายการระดับชาติรายการแรกที่เธอเข้าแข่งขัน ช่วง ค.ศ. 2009 เป็นปีที่เธอมีผลงานเป็นจำนวนมาก โดยอินเกลย์ได้ประสบความสำเร็จทางกีฬาหลายรายการ เธอเข้าแข่งขันรายการนานาชาติครั้งแรกในเวิลด์คัพ 2009 ที่ประเทศตุรกี ในปีเดียวกันนี้ เธอได้เข้าแข่งขันออสเตรเลียนยูธโอลิมปิกสามรายการ  และเธอได้อันดับสองจากการแข่งขันรายการออสเตรเลียนเนชันแนลซีเนียร์แชมเปียนชิพ 2009
อินเกลย์เข้าแข่งขันหลายรายการใน ค.ศ. 2011 รวมถึงกีฬามหาวิทยาลัยโลกที่ประเทศจีนเป็นเจ้าภาพ และยิงธนูชิงแชมป์โลกเยาวชนที่ประเทศโปแลนด์ ในเดือนกันยายน ค.ศ. 2011 เธอได้รับการขนานนามให้เป็นนักยิงธนูเงาประจำทีมโอลิมปิก และได้เข้าร่วมค่ายฝึกทีมชาติในแคนเบอร์ราในเดือนกันยายน ค.ศ. 2011 หลังจากนั้นเธอได้เดินทางสู่กรุงลอนดอนในเดือนตุลาคม ค.ศ. 2011 เพื่อร่วมรายการทดสอบในโอลิมปิก ณ ลอร์ดคริกเกตกราวน์ และเธอยังได้ขึ้นแท่นในการแข่งขันกีฬาโอลิมปิกรอบคัดเลือกโซนโอเชียเนียในมกราคม ค.ศ. 2012   จากนั้น เธอได้เข้าร่วมค่ายฝึกทีมชาติในแคนเบอร์ราใน ค.ศ. 2012 ในรายการชิงแชมป์แห่งชาติ 2012 ของประเภททีมคันธนูโค้งกลับ เธอได้เป็นส่วนหนึ่งของทีมยิงธนูออสเตรเลียตะวันตก ในส่วนเป้าหมายของทีม เธอมีคะแนนที่ 2,548 คะแนน ในรายการยิงธนูเป้าหมายชิงแชมป์แห่งชาติ 2012 เธอได้อันดับสองในฐานะสมาชิกของเอดับบลิวเอ ในเดือนมีนาคม ในการสรรหานักยิงธนูร่วมแข่งโอลิมปิก 2012 เธอได้เป็นที่สองด้วยคะแนน 2,548 คะแนน
การเผาทำลายหนังสือในชิลี
การเผาทำลายหนังสือในชิลี ดำเนินการโดยรัฐบาลทหารของเอากุสโต ปิโนเช หลังขึ้นสู่อำนาจผ่านรัฐประหารปี 1973 รัฐบาลดำเนินการเผาทำลายหนังสือที่ตนมองว่าเป็นภัยบ่อนทำลายความมั่นคง ซึ่งรวมถึงวรรณกรรมฝ่ายซ้ายและหนังสืออื่นที่ไม่สอดคล้องกับหลักการของคณะรัฐประหาร การเผาทำลายหนังสือนี้เป็นส่วนหนึ่งของ "การถอนรากถอนโคนมะเร็งร้ายมาร์กซิสต์"
หลังรัฐประหาร กองทัพเริ่มดำเนินการบุกค้นผู้ที่อาจต่อต้านคณะรัฐประหารซึ่งถูกจับกุมและบางส่วนถูกสังหารที่สนามกีฬาแห่งชาติและที่อื่น ๆ ในขณะเดียวกัน ทหารยังรวบรวมและเผาทำลายหนังสือจำนวนมาก ไม่เพียงแต่วรรณกรรมมาร์กซิสต์ แต่ยังรวมถึงวรรณกรรมสังคมวิทยาทั่วไป ไปจนถึงหนังสือพิมพ์และนิตยสาร นอกจากการยึดและเผาทำลายหนังสือแล้ว ยังมีคำสั่งให้นำหนังสือประเภทดังกล่าวออกจากห้องสมุดและร้านหนังสือทั่วประเทศด้วย หนังสือที่ถูกทำลายนั้นมีหลากหลายประเภทมาก แม้แต่หนังสือที่เกี่ยวกับศิลปะแบบบาศกนิยม (cubism) เพราะทหารเข้าใจว่าเป็นหนังสือเกี่ยวกับการปฏิวัติคิวบา (Revolución cubana)
การเผาทำลายหนังสือนี้นำไปสู่การประท้วงใหญ่ในระดับสากล เช่น สมาคมห้องสมุดอเมริกันประณามการเผาทำลายหนังสือนี้ ระบุว่า "เป็นการกดขี่ที่เลวทราม" ซึ่ง "ละเมิดสิทธิพื้นฐานของประชาชนชาวชิลี"
การเผาหนังสือเกิดขึ้นเป็นระยะ ๆ ตลอดสมัยของคณะรัฐประหารซึ่งกินเวลาถึงราวปี 1990 ในเดือนพฤศจิกายน 1986 เจ้าหน้าที่ศุลกากรได้ยึดหนังสือ La aventura de Miguel Littín clandestino en Chile ซึ่งประพันธ์โดยกาบริเอล การ์ซิอา มาร์เกซ จำนวนเกือบ 15,000 เล่ม ก่อนจะส่งต่อไปเผาทำลายในบัลปาราอิโซ นอกจากนี้ ในการเผาทำลายครั้งเดียวกันนั้นยังมีหนังสือรวบรวมความเรียงของเตโอโดโร เปตกอฟ นักการเมืองและอดีตนักรบกองโจรชาวเวเนซุเอลา ที่ถูกเผาทำลายเช่นกัน
เว่ย์ ชิวเยฺว่
เว่ย์ ชิวเยฺว่ (魏秋月; Wei Qiuyue) เกิดวันที่ 26 กันยายน ค.ศ. 1988 ที่เทียนจิน เธอเป็นนักกีฬาวอลเลย์บอลหญิงชาวจีน รวมถึงเป็นกัปตันวอลเลย์บอลหญิงทีมชาติจีนระหว่างปี ค.ศ. 2008 ถึง 2012
ผลงานในระดับอาชีพ
เธอชนะการแข่งขันมอนเทร็กซ์วอลเลย์มาสเตอร์ 2010 ร่วมกับทีมชาติของเธอ และได้รับรางวัล "มือเซตยอดเยี่ยม"
เว่ย์ ชิวเยฺว่ ได้รับการจารึกชื่อเป็นมือเซตยอดเยี่ยมในการแข่งขันวอลเลย์บอลหญิงชิงแชมป์โลก 2010
ภายหลังจากเธอประสบกับความผิดหวังเมื่อครั้งที่ทีมได้อันดับ 5 ในการแข่งขันวอลเลย์บอลหญิงในโอลิมปิกฤดูร้อน 2012 ในปี ค.ศ. 2013 เธอได้ออกไปจากทีมชาติเป็นระยะเวลาหนึ่งปีเพื่อรักษาหัวเข่าของเธอ ส่งผลให้เธอพลาดในการทำหน้าที่ร่วมกับทีมชาติหนึ่งสมัย และแล้ว เธอก็ได้เซ็นสัญญาร่วมทีมกับสโมสรอิกติซาดชิ บากู ในฤดูกาล 2013-2014 พร้อมด้วยอดีตเพื่อนร่วมทีมของเธอ ซึ่งได้แก่ หม่า ยฺวิ่นเหวิน และ จาง เหล่ย์ ซึ่งเป็นครั้งแรกของเธอที่ได้เข้าทำหน้าที่ร่วมกับสโมสรอื่นแทนสโมสรเทียนจิน
ทมิฬอีฬัม
ทมิฬอัฬัม (தமிழீழம் หรือ தமிழ் ஈழம், tamiḻ īḻam หรือ Tamil Eelam) หรือเอกสารไทยนิยมทับศัพท์ว่า ทมิฬอีแลม เป็นรัฐเอกราชที่มีการเสนอโดยชาวทมิฬศรีลังกาและชาวทมิฬศรีลังกาโพ้นทะเล กินอาณาเขตทางเหนือและตะวันออกของประเทศศรีลังกา     ชื่อทมิฬอีฬัมมาจากชื่อภาษาทมิฬที่เรียกศรีลังกาในอดีตว่า อีฬัม แนวคิดทมิฬอีฬัมมีพื้นฐานจากการสร้างแผ่นดินแม่ของชาวทมิฬศรีลังกา และในปัจจุบันยังคงไม่ได้รับการรับรองโดยรัฐเอกราชอื่นใด พื้นที่ส่วนใหญ่ของศรีลังกาตะวันออกเฉียงเหนืออยู่ภายใต้การปกครองโดยพฤตินัยของพยัคฆ์ปลดปล่อยทมิฬอีฬัม (LTTE) ในสมัยปี 1990s–2000s ระหว่างสงครามกลางเมืองศรีลังกา
ในปี 1956 Illankai Tamil Arasu Kachchi (ITAK) พรรคการเมืองทมิฬที่มีบทบาทมากที่สุดในศรีลังกา (ในเวลานั้นคือซีลอน) ได้ทำการล็อบบีให้รัฐใหม่ที่จะเกิดขึ้นให้สิทธิทั้งชาวทมิฬส่วนน้อย และชาวสิงหลซึ่งเป็นชนกลุ่มใหญ่ ได้รับสิทธิเท่าเทียมกัน ซึ่งรวมถึงการมีภาษาราชการสองภาษา คือทมิฬปละสิงหล รวมถึงการให้อำนาจปกครองตนเองแก่ภูมิภาคของชาวทิมฬในประเทศ อย่างไรก็ตาม ท้ายที่สุด ในรัฐบัญญัติว่าด้วยภาษาทางการ มาตรา 33 ปี 1856 (Official Language Act No. 33 of 1956) หรือที่รู้จักในชื่อกฎหมายภาษาสิงหลเท่านั้น ได้รับการผ่านร่างโดยรัฐสภา ซึ่งเปลี่ยนภาษาราชการจากอังกฤษเป็นสิงหล โดยไม่มีการรับรองภาษาทมิฬ ชาวทมิฬมองว่าการกระทำนี้เป็นความพยายามในการจัดตั้งรัฐชาติพุทธสิงหล ถึงแม้จะมีการลงนามในทั้ง Bandaranaike–Chelvanayakam Pact และ Senanayake-Chelvanayakam Pact แต่รัฐสภาซึ่งมีชาวสิงหลเป็นหลักก็ไม่ได้ให้การรับรอง การไม่รับรองภาษาและสิทธิของชาวทมิฬในรัฐสภาสิงหลนี้ทำให้เกิดความไม่พอใจในชาวทิมฬศรีลังกามาก ในการเลือกตั้งผู้แทนรัฐสภาปี 1970 พรรค United Front นำโดย Sirimavo Bandaranaike ชนะและขึ้นมาครองเสียงส่วนใหญ่ในรัฐสภา รัฐบาลนี้ได้นำเอานโยบายสองประการมาใช้ซึ่งถูกมองว่าเป็นการเลือกปฏิบัติต่อชาวทมิฬ คือ นโยบายสร้างมาตรฐานควบคุมการเข้าเรียนต่อในมหาวิทยาลัยซึ่งถูกมองว่าเป็นการพยายามจำกัดจำนวนชาวทมิฬและชนกลุ่มน้อยอื่น ๆ ไม่ให้เข้าศึกษาต่อในระดับอุดมศึกษา และอีกนโยบายคล้ายกันสำหรับใช้ในการจ้างงานของหน่วยงานรัฐ ซึ่งทำให้งานข้าราชการน้อยกว่า 10% เปิดรับสำหรับผู้พูดภาษาทมิฬ
ชาติศิริ โสภณพนิช
ธนาคารกรุงเทพ ภายใต้การบริหารงานของนายชาติศิริ มีการดำเนินงานที่เติบโตก้าวหน้า โดยปัจจุบันมีเครือข่ายสาขากว่า 1,100 แห่ง และสำนักธุรกิจอีก 230 แห่งทั่วประเทศ โดยมีบัญชีเงินฝากประมาณ 17 ล้านบัญชี ธนาคารมีเครือข่ายสาขาต่างประเทศ 26 แห่ง ซึ่งรวมถึงธนาคารในเครือที่ธนาคารถือหุ้นทั้งหมดในประเทศจีนและมาเลเซีย และมีสำนักงานตัวแทนอีกหนึ่งแห่งในประเทศเมียนมาร์ นอกจากความสำเร็จในการดำเนินธุรกิจแล้ว ธนาคารยังเป็นองค์กรหลักที่ให้การสนับสนุนสังคมไทย และมีบทบาทสำคัญในการริเริ่มโครงการพัฒนาสังคมและการศึกษาหลายโครงการ
นอกจากความรับผิดชอบในฐานะผู้บริหารธนาคารกรุงเทพแล้ว นายชาติศิริยังดำรงตำแหน่งประธานสมาคมธนาคารไทย กรรมการในคณะกรรมการระบบการชำระเงิน ธนาคารแห่งประเทศไทย และกรรมการในคณะกรรมการส่งเสริมการลงทุน อีกทั้งยังดำรงตำแหน่งกรรมการ บมจ.โพสต์ พับลิชชิ่ง และกรรมการสภามหาวิทยาลัย มหาวิทยาลัยกรุงเทพ และ Singapore Management University
ก่อนหน้านี้ นายชาติศิริ เคยดำรงตำแหน่งสมาชิกสภานิติบัญญัติแห่งชาติ กรรมการบริษัทวีซ่า อินเตอร์เนชั่นแนล – เอเชียแปซิฟิก กรรมการสำนักงานพัฒนาวิทยาศาสตร์และเทคโนโลยีแห่งชาติ กระทรวงวิทยาศาสตร์และเทคโนโลยี และกรรมการ บมจ.การบินไทย
ทั้งนี้ ชาติศิริยังได้รับรางวัล นักการเงินแห่งปี จากวารสารการเงินธนาคาร ในปี พ.ศ. 2544 ปี พ.ศ. 2548 และปี พ.ศ. 2562 ได้รับรางวัล The Asian Banker Achievement Award 2005 for Leadership in Thailand จากนิตยสารดิเอเชี่ยนแบงก์เกอร์ รวมถึงรางวัล แบงเกอร์อะวอร์ด 2006 ในนามของธนาคารกรุงเทพ และรางวัล Robert H. Goddard Alumni Award จาก Worcester Polytechnic Institute ในฐานะศิษย์เก่าที่ประสบความสำเร็จจนเป็นที่ยอมรับในวงการธุรกิจ
ธนาคารกรุงเทพภายใต้การบริหารงานโดยนายชาติศิริ ได้รับรางวัลเกียรติยศต่างๆ มากมาย อาทิ นายธนาคารยอดเยี่ยมแห่งประเทศไทย จากนิตยสารเดอะ แบงก์เกอร์ และนิตยสารยูโรมันนี่ นอกจากนี้ยังได้รับรางวัลธนาคารยอดเยี่ยมแห่งปี จากวารสารการเงินธนาคาร ติดต่อกันถึง 6 ปี
หลังรัฐประหารในประเทศไทย พ.ศ. 2557 ได้รับการแต่งตั้งเป็นที่ปรึกษาผู้ทรงคุณวุฒิของคณะกรรมการบริหารราชการแผ่นดินเชิงยุทธศาสตร์ ตามคำสั่งนายกรัฐมนตรีที่ 8/ 2560และได้รับการแต่งตั้งเป็นกรรมการผู้ทรงคุณวุฒิในสภานโยบายวิจัยและนวัตกรรมแห่งชาติ และได้รับแต่งตั้งเป็นกรรมการในคณะกรรมการปฏิรูปประเทศด้านเศรษฐกิจ
พ.ศ. 1783
พุทธศักราช 1783 ใกล้เคียงกับ
พ.ศ. 1784
พุทธศักราช 1784 ใกล้เคียงกับ
พ.ศ. 1785
พุทธศักราช 1785 ใกล้เคียงกับ
นอร์ทพรอวิเดนซ์
พรอวิเดนซ์เหนือ (North Providence) เป็นเมืองในพรอวิเดนซ์เคาน์ตี โรดไอแลนด์ สหรัฐอเมริกา มีประชากร 32,078 คน ในปี พ.ศ. 2553 พรอวิเดนซ์เหนือเป็นเมืองที่เล็กที่สุดด้วยพื้นที่ 15.1 ตารางกิโลเมตร มีประชากรมากเป็นอันดับ 8 ของเมืองในรัฐโรดไอแลนด์
เกาะครก
เกาะครก เป็นเกาะขนาดเล็กในอ่าวพัทยา เป็นเกาะบริวารของเกาะล้าน ในท้องที่เมืองพัทยา ตำบลนาเกลือ อำเภอบางละมุง จังหวัดชลบุรี อยู่ห่างจากเกาะล้านประมาณ 600 เมตร เยื้องไปทางตะวันออกเฉียงใต้ของเกาะสาก อยู่ทางทิศตะวันตกของแหลมพัทยา ห่างจากชายฝั่งประมาณ 8 กิโลเมตร
โดยรอบเกาะครกเป็นโขดหิน มีหาดทรายอยู่สองหาด คือ หาดทรายบริเวณอ่าวด้านเหนือ ซึ่งมีความยาวประมาณ 250 เมตร เป็นจุดที่นักท่องเที่ยวมักจอดเรือมาลงเล่นนี้ อีกหาดคือ หาดทางตอนใต้ของเกาะซึ่งอยู่ตรงกันข้ามกับหาดแรก มีทางเดินติดกันได้ หาดมีความยาวประมาณ 80 เมตร มีแนวปะการังอยู่บริเวณด้านหน้าหาด นักท่องเที่ยวสามารถดำน้ำดูปะการังบริเวณนี้ แนวปะการังรอบเกาะอยู่ในระดับความลึก 12–15 เมตร มีสัตว์ทะเลเช่น ฟองน้ำครก ฟองน้ำแจกันสีน้ำเงิน และทากเปลือย ฯลฯ
เมื่อวันที่ 13 กุมภาพันธ์ พ.ศ. 2562 มีการปลูกปะการังบนแท่นอิฐบล็อก จากปะการังที่แตกหักและยังมีชีวิต จำนวน 16,000 กิ่ง พื้นที่ 10 ไร่ ในกิจกรรม ฟื้นฟูระบบนิเวศแนวปะการังธรรมชาติเสริมสร้างความอุดมสมบูรณ์ให้กับระบบนิเวศทางทะเลและชายฝั่งบริเวณเกาะครก
ลูทวิช มีส ฟัน แดร์ โรเออ
ลูทวิช มีส ฟัน แดร์ โรเออ รวมถึงวัลเทอร์ โกรพีอุส และเลอกอร์บูซีเย ได้รับการนับถืออย่างกว้างขวางว่าเป็นผู้บุกเบิกแห่งวงการสถาปัตยกรรมสมัยใหม่ มีสก็เป็นคนหนึ่งในช่วงหลังสงครามโลกครั้งที่หนึ่ง ที่สนใจที่เสาะแสวงหารูปแบบทางสถาปัตยกรรมแบบใหม่ ๆ ที่สามารถสื่อถึงยุคใหม่ เฉกเช่นที่ในยุคคลาสสิกหรือยุคกอทิก ที่มีมาก่อน เขาสร้างสรรค์รูปแบบสถาปัตยกรรมในคริสต์ศตวรรษที่ 20 ที่เห็นชัดถึงความโปร่งและความเรียบง่าย อาคารออกแบบของเขาจะใช้วัสดุสมัยใหม่ อย่างเช่น เหล็ก แผ่นกระจก เพื่อแสดงขอบเขตสถาปัตยกรรมภายใน เขามุ่งมั่นในการสร้างสรรค์สถาปัตยกรรมที่ใช้โครงสร้างน้อยชิ้นในการจัดระเบียบโครงสร้างอย่างสมดุล ต่อพื้นที่เปิดโล่งอิสระ เขาเรียกอาคารของเขาว่า สถาปัตยกรรม "ผิวหนังและกระดูก" เขายังเสาะหาเหตุผล ในการออกแบบที่เป็นแนวทางกับขั้นตอนการออกแบบทางสถาปัตยกรรม ที่เป็นที่รู้จักในวิธีที่เรียกว่า "น้อยคือมาก" (less is more) และ "พระเจ้าอยู่ในรายละเอียด" (God is in the details)
อ้างอิง
1886 1969
ภาพผลงานบางส่วนของ ลูทวิช มีส ฟัน แดร์ โรเออ http://webboard.edtguide.com/topics/Ludwig+Mies+van+der+Rohe+ครบรอบวันเกิด+ปีที่+126+ของ+สถาปนิกชื่อดัง+ชา-1859-1-1.html
พ.ศ. 1786
พุทธศักราช 1786 ใกล้เคียงกับ
พ.ศ. 1787
พุทธศักราช 1787 ใกล้เคียงกับ
เหตุระเบิดที่ภาคใต้ของประเทศไทย พ.ศ. 2555
'''เหตุระเบิดที่ภาคใต้ของประเทศไทย พ.ศ. 2555''' เป็นเหตุการณ์ระเบิดที่อำเภอหาดใหญ่ จังหวัดสงขลา อำเภอแม่ลาน จังหวัดปัตตานี และเขตเทศบาลนครยะลา ตำบลสะเตง อำเภอเมืองยะลา จังหวัดยะลา เมื่อวันที่ 31 มีนาคม พ.ศ. 2555 ผู้ก่อการร้ายซุกซ่อนระเบิดในรถยนต์และจุดระเบิดขึ้นเป็นระเบิดติดรถ ที่บริเวณชั้นใต้ดินของอาคารจอดรถโรงแรมลีการ์เด้นพลาซ่า ตำบลหาดใหญ่ อำเภอหาดใหญ่ จังหวัดสงขลา มีผู้เสียชีวิต 3 ราย บาดเจ็บ 416 ราย ส่วนเหตุการณ์ที่จังหวัดยะลา ผู้ก่อการร้ายก่อเหตุลักษณะเดียวกันที่บริเวณถนนจงรักษ์และถนนรวมมิตร เขตเทศบาลนครยะลา ตำบลสะเตง อำเภอเมืองยะลา จังหวัดยะลา มีรถยนต์ที่มีวัตถุระเบิดสองคัน แต่ไฟจากการระเบิดได้ลุกลามไปติดรถบริเวณนั้นอีกคันหนึ่งจนเกิดระเบิดขึ้น มีผู้เสียชีวิต 11 ราย บาดเจ็บ 127 ราย
จังหวัดยะลา
การโจมตีครั้งแรกเกิดจากรถบรรทุกระเบิดแล่นผ่านย่านจับจ่ายสินค้าในจังหวัดยะลา ราว 20 นาทีต่อมา ระเบิดลูกที่สองที่ซ่อนอยู่กับรถจักรยานยนต์ได้เกิดระเบิดขึ้น โดยหน่วยกู้ภัยได้ประชุมกันเพื่อหาที่มาของต้นกำเนิดของระเบิด หลังจากนั้นเกิดการระเบิดครั้งที่สามไปยังอาคารใกล้เคียง มีผู้เสียชีวิต 11 ราย และบาดเจ็บจากแรงระเบิดอีก 127 ราย ซึ่งการระเบิดครั้งที่สองส่งผลให้เกิดการบาดเจ็บล้มตายเป็นส่วนใหญ่
จังหวัดปัตตานี
เวลา 13.15 น. หลังจากเกิดเหตุระเบิดที่จังหวัดยะลา เกิดเหตุคนร้ายลอบวางระเบิดหน้าร้านขายข้าวแกง ซึ่งตั้งอยู่หน้าสถานีตำรวจภูธรแม่ลาน อำเภอแม่ลาน จังหวัดปัตตานี เป็นเหตุให้พันตำรวจโทจิตกานต์ เกื้อก่อยอด รองผู้กำกับการปราบปราม สถานีตำรวจภูธรแม่ลาน อ.แม่ลาน จ.ปัตตานี ที่นั่งรับประทานอาหารอยู่ในร้าน ถูกสะเก็ดระเบิดบริเวณคิ้ว และใบหูขวาได้รับบาดเจ็บ
การสืบสวน
ในช่วงแรกของเหตุการณ์ดังกล่าวยังคงมีความสับสน ในจำนวนตัวเลขผู้เสียชีวิตที่อำเภอหาดใหญ่ จังหวัดสงขลา แม้ว่าสาเหตุเป็นที่แน่ชัดแล้วว่าเกิดจากระเบิดติดรถ แต่การสืบหาคนร้ายเป็นไปอย่างยากลำบากเพราะรถยนต์ที่ใช้ก่อการเป็นของโจรกรรมมาอีกทอดหนึ่งและใช้ป้ายทะเบียนปลอม อย่างไรก็ตามตำรวจได้สืบและจำกุมคนร้ายที่จังหวัดยะลาได้จำนวน 3 ราย เป็นชาวมาเลเซีย 2 ราย ชาวไทย 1 ราย ส่วนที่อำเภอหาดใหญ่ตำรวจได้ออกหมายจับคนร้ายและตั้งรางวัลค่าตามกล้องวงจรปิด และจับกุมผู้ต้องสงสัยได้เป็นที่เรียบร้อยแล้ว
ผลกระทบ
เหตุการณ์นี้ส่งผลกระทบต่อเศรษฐกิจการท่องเที่ยวของจังหวัดสงขลา โดยสุรชัย จิตภักดีบดินทร์ ประธานหอการค้าจังหวัดสงขลา เปิดเผยว่าประมาณการความสูญเสียทางเศรษฐกิจหลังเกิดเหตุระเบิดขึ้นในอำเภอหาดใหญ่คาดว่าจะสูงถึง 800 ล้านบาท เนื่องจากนักท่องเที่ยวชาวไทยยกเลิกการเดินทางทั้งหมด ส่วนที่จังหวัดยะลาประเมินผลกระทบเบื้องต้นบ้านเรือนที่ได้รับความเสียหายถูกเพลิงไหม้ มีจำนวน 35 หลัง รถยนต์ได้รับความเสียหาย 11 คัน และรถจักรยานยนต์ 18 คัน
ผู้ว่าราชการจังหวัดสงขลา ยอมรับเหตุระเบิดที่โรงแรมลีการ์เดนส์พลาซ่า เกิดจากความบกพร่องของเจ้าหน้าที่ จึงเตรียมปรับแผนรักษาความปลอดภัย เพื่อสร้างความมั่นใจแก่ประชาชน และนักท่องเที่ยว เจ้าหน้าที่เทศบาลนครหาดใหญ่เปิดเผยว่า ไม่มีรถกระเช้าที่สูงพอในการช่วยเหลือ รวมทั้งโรงแรมไม่มีลานจอดเฮลิคอปเตอร์ ต่อมาเทศบาลนครหาดใหญ่ได้ส่งรถกระเช้ามา 1 คัน แต่ความสูงของกระเช้าแค่ตึก 4 ชั้นซึ่งไม่เพียงพอต่อความต้องการในเหตุการณ์ที่เกิดขึ้น
เหตุการณ์นี้ยังส่งผลกระทบต่อความเชื่อมั่นของชาวต่างชาติ เช่น เหตุการณ์การประชุมองค์กรผู้นำเยาวชนอาเซียนที่จัดที่จังหวัดปัตตานีมีเยาวชน 4 ชาติ ขอยกเลิกการเดินทางมาเข้าร่วมประชุม เพราะกลัวไม่ปลอดภัยและประชาชนในพื้นที่เสียความเชื่อมั่นในการปฏิบัติงานของเจ้าหน้าที่โดยรวม
นอกจากนี้ วันที่ 4 เมษายน พ.ศ. 2555 รถไฟฟ้ามหานคร สายเฉลิมรัชมงคล ได้ดำเนินการให้ใช้วิธีรักษาความปลอดภัยขั้นสูงโดยให้ตรวจกระเป๋าทุกใบและตรวจรถยนต์อย่างละเอียดทุกคันที่เข้ามาภายในที่จอดรถ ที่ท่าอากาศยานหาดใหญ่ ว่าที่เรืออากาศโท อนิรุทธิ์ ถนอมกุลบุตร กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) เปิดเผยว่าท่าอากาศยานหาดใหญ่ยังคงมาตรการรักษาความปลอดภัยไว้ที่ระดับ 3 ซึ่งเป็นระดับที่ให้ความเข้มงวด ด้านผู้บัญชาการตำรวจแห่งชาติได้สั่งให้ตำรวจทุกนายดูแลความปลอดภัยให้กับประชาชนช่วงเทศกาลสงกรานต์
เชอวาเลีย เดอ ฟอบัง
โกลด เดอ ฟอร์แบ็ง-การ์ดาน (Claude de Forbin-Gardanne) หรือ เชอวาเลีย เดอ ฟอบัง (Chevalier de Forbin) เป็นนายเรือโทชาวฝรั่งเศส เข้ามากับคณะทูตของพระเจ้าหลุยส์ที่ 14 แห่งฝรั่งเศส เพื่อมาเจริญสัมพันธ์ไมตรีกับสมเด็จพระนารายณ์ แห่งกรุงศรีอยุธยา เมื่อพ.ศ. 2228 สมเด็จพระนารายณ์มหาราช ตรัสขอฟอบังไว้รับราชการ แล้วทรงตั้งให้เป็นนายทหารชั้นผู้ใหญ่  ต่อมามีบรรดาศักดิ์เป็น ออกพระศักดิ์สงคราม
1656 1733
เส้นเมริเดียนที่ 102 องศาตะวันออก
เส้นเมริเดียนที่ 102 องศาตะวันออก คือ เส้นลองจิจูดที่ลากจาก ขั้วโลกเหนือผ่านมหาสมุทรอาร์กติก, ทวีปเอเชีย, มหาสมุทรอินเดีย, มหาสมุทรใต้, และทวีปแอนตาร์กติกาเข้าสู่ขั้วโลกใต้
เส้นเมริเดียนที่ 102 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 78 องศาตะวันตก
จากขั้วโลกเหนือถึงขั้วโลกใต้
! scope="col" width="130" |พิกัด ! scope="col" |ประเทศ ดินแดน หรือพื้นน้ำ ! scope="col" |หมายเหตุ ! scope="row" style="background:#b0e0e6;" |มหาสมุทรอาร์กติก ! scope="row" style="background:#b0e0e6;" |ทะเลลัปเตฟ ! scope="row" |🇷🇺 ! scope="row" style="background:#b0e0e6;" |ทะเลคารา ! scope="row" |🇷🇺 สาธารณรัฐบูเรียเทีย — จากพิกัด 52.21667°N, 102°W ! scope="row" |🇲🇳 ! scope="row" | มณฑลกานซู — ประมาณ 14 กิโลเมตร จากพิกัด 39.11667°N, 102°W มองโกเลียใน — ประมาณ 23 กิโลเมตร จากพิกัด 39°N, 102°W กานซู — จากพิกัด 38.78333°N, 102°W มณฑลชิงไห่ — จากพิกัด 37.7°N, 102°W กานซู — จากพิกัด 34.91667°N, 102°W ชิงไห่ — จากพิกัด 34.5°N, 102°W กานซู — จากพิกัด 34.08333°N, 102°W มณฑลเสฉวน — จากพิกัด 33.16667°N, 102°W มณฑลยูนนาน — จากพิกัด 26.08333°N, 102°W ! scope="row" |🇱🇦 ! scope="row" |🇹🇭 ! scope="row" style="background:#b0e0e6;" |อ่าวไทย ! scope="row" |🇹🇭 ! scope="row" |🇲🇾 ! scope="row" style="background:#b0e0e6;" |ช่องแคบมะละกา ! scope="row" |🇮🇩 ! scope="row" style="background:#b0e0e6;" |มหาสมุทรอินเดีย ! scope="row" style="background:#b0e0e6;" |มหาสมุทรใต้ ! scope="row" |ทวีปแอนตาร์กติกา
สวนลุมพินี
สวนลุมพินี หรือที่นิยมเรียกสั้น ๆ ว่า สวนลุม เป็นสวนสาธารณะระดับย่าน และถือเป็นสวนสาธารณะแห่งแรกของประเทศไทย เปิดให้บริการตั้งแต่ปี พ.ศ. 2468 ตั้งอยู่บนถนนพระรามที่ 4 ล้อมรอบด้วยถนนวิทยุ ถนนราชดำริ และถนนสารสิน แขวงลุมพินี เขตปทุมวัน กรุงเทพมหานคร ก่อสร้างในรัชสมัยพระบาทสมเด็จพระปกเกล้าเจ้าอยู่หัว (รัชกาลที่ 7) ในที่ดินเดิมเนื้อที่ 360 ไร่ ณ ทุ่งศาลาแดง ซึ่งพระบาทสมเด็จพระมงกุฎเกล้าเจ้าอยู่หัว (รัชกาลที่ 6) พระราชทานไว้สำหรับสร้าง "สยามรัฐพิพิธภัณฑ์" เพื่อจัดแสดงสินค้าไทยเป็นครั้งแรก และจัดให้เป็น "สวนสาธารณะ" สำหรับประชาชน พร้อมทั้งพระราชทานนามว่า "สวนลุมพินี" ซึ่งเป็นชื่อสถานที่ประสูติของพระโคตมพุทธเจ้าในประเทศเนปาล แต่พระองค์เสด็จสวรรคตก่อนจึงไม่แล้วเสร็จ
ประวัติ
สวนลุมพินีเป็นสวนสาธารณะแห่งแรกของกรุงเทพมหานคร เป็นพระราชมรดกที่พระบาทสมเด็จพระมงกุฎเกล้าเจ้าอยู่หัวทรงพระราชทานไว้แก่ชาวพระนคร โดยมีจุดเริ่มต้นในปี พ.ศ. 2468 ซึ่งเป็นปีที่พระองค์ทรงครองราชสมบัติครบ 15 ปี ประกอบกับเศรษฐกิจตกต่ำหลังสงครามโลกครั้งที่หนึ่ง จึงมีพระราชดำริที่จะจัดงานแสดงพิพิธภัณฑ์สรรพสินค้าและทรัพยากรธรรมชาติ ดังเช่นประเทศตะวันตกที่ทำได้ผลมาแล้ว โดยกำหนดจัดในฤดูหนาวปลายปี พ.ศ. 2468 เรียกว่า งานสยามรัฐพิพิธภัณฑ์ และมีพระราชดำริว่าเมื่อเลิกการจัดงานแล้ว สถานที่นั่นควรจัดทำเป็นสวนพฤกษชาติ เพื่อให้ประชาชนได้ศึกษาและใช้พักผ่อน โดยทรงเลือกบริเวณทุ่งศาลาแดง ซึ่งเป็นที่ดินส่วนพระองค์ที่เหลือจากการแบ่งไปให้เป็นพื้นที่ของจุฬาลงกรณ์มหาวิทยาลัยไปแล้ว เป็นที่จัดงานและทรงสละพระราชทรัพย์เป็นทุนประเดิมในการเตรียมสถานที่ ครั้งนั้นมีการขุดสระกว้าง สร้างเกาะลอยกลางน้ำ ตัดถนน และสร้างถาวรวัตถุ เช่น หอนาฬิกา ตึกแบบกรีก ทรงพระราชทานชื่อว่า สวนลุมพินี ซึ่งหมายถึง สถานที่ประสูติแห่งพระโคตมพุทธเจ้า ณ ตำบลลุมพินีวัน ประเทศเนปาล แต่เนื่องด้วยพระองค์เสด็จสวรรคตก่อนกำหนดเปิด งานจึงต้องล้มเลิกงานไป
เมื่อสิ่งก่อสร้างสำหรับงานถูกรื้อถอนออกไป สวนลุมพินีถูกทิ้งให้เป็นพงรก จนในปี พ.ศ. 2472 โครงการนี้จึงถูกรื้อฟื้นอีกครั้ง นายพลตำรวจตรี พระยาคทาธรสีหราชบาลเมือง (เทียบ อัศวรักษ์) อดีตจเรตำรวจ ข้าราชบริพารใกล้ชิดรัชกาลที่ 6 ขอเช่าพื้นที่ 90 ไร่จากกรมโยธาเทศบาล จัดทำเป็นสวนสนุกชื่อ วนาเริงรมย์ คล้ายสวนสนุก และนำค่าเช่ามาปรับปรุงที่ดิน ส่วนที่เหลือเปิดเป็นสวนสาธารณะ นับตั้งแต่นั้น สวนลุมพินีจึงเป็นสถานที่ให้ความเพลิดเพลินสนุกสนานแก่ประชาชน มีทั้งการละเล่น แข่งว่าว วิ่งวัว ชิงช้า ม้าหมุน โดยทรงพระราชทานที่ดินให้รัฐบาลดูแล และมีกระแสรับสั่งให้ใช้เพื่อสวนสาธารณะเท่านั้น ต่อมาสมัยสงครามโลกครั้งที่ 2 สวนลุมพินีกลายเป็นที่ตั้งค่ายทหารญี่ปุ่น สวนแห่งนี้จึงลดบทบาทลง
ต่อมา พ.ศ. 2478 หม่อมหลววงกรี เดชาติวงศ์ นายช่างชั้น 1 กองช่างนคราธร จึงเข้าปรับปรุงให้เป็นสวนสาธารณะ ติดต่อนายโอวบุ้นโฮ้ว เศรษฐีจากสิงคโปร์ให้ช่วยสร้างสนามกีฬาสำหรับเด็กขึ้น และจัดตั้งสวนเพาะชำขยายพันธุ์ไม้สำหรับตกแต่งกรุงเทพมหานคร เป็นที่จัดงานระดับชาติเช่นงานฉลองรัฐธรรมนูญ ประกวดนางสาวไทย มีการวางรางรถไฟเล็ก รวมทั้งเป็นที่จัดงานลอยกระทง งานวันเด็ก และจัดรายการโชว์จากต่างประเทศต่าง ๆ
สวนลุมพินีเคยมีภัตตาคารที่โด่งดังชื่อ Peninsula หรือชื่อภาษาไทย คือ กินรีนาวา เป็นภัตตาคารอาหารจีนขนาดใหญ่ สร้างเป็นรูปเรืออยู่กลางน้ำใกล้เกาะลอย
สถานที่ตั้ง
สวนลุมพินีถูกล้อมรอบด้วยถนนทั้ง 4 ด้าน ดังนี้
สถานที่ใกล้เคียง
ในบริเวณใกล้เคียงสวนลุมพินี ยังเป็นที่ตั้งของสถานที่สำคัญหลายแห่ง เช่น